ઝાલાવાડના સૌથી મોટા ગણાતા હળવદ તાલુકાના બ્રાહ્મણી ડેમ (હરપાલસાગર) ડેમમાં મોરબી નર્મદા શાખા કેનાલનું પાણી છોડવામાં આવતા ડેમની આજુબાજુ આવેલા પલાસણ, સુંદરી ભવાની, ગોલાસણ તથા સરંભડા ગામના ખેડૂતોએ બ્રાહ્મણી ડેમના નીચાણવાળા વિસતારોમાં આવેલા ખેતરોમાં અંદાજિત ચારસોથી વધુ ખેડૂતોએ કઠોળ ઉપરાંત પશુઓ માટેના ઘાસચારાનું વાવેતર કર્યું છે અને મોંઘાદાટ ખાતરો અને બિયારણના ખર્ચ કરી પાકના વાવેતર બાદ પાક તૈયાર થવાની અણી ઉપર છે તે દરમિયાન મોરબી નર્મદા શાખા કેનાલ દ્વારા આ ડેમમાં છેલ્લા બે દિવસથી પાણી ઠલવવાનું શરૂ કરતા ચાર ગામોના ચારસોથી વધુ ખેડૂતોના ખેતરોમાં પાણી ધસી આવતા ભારે નુકસાની થવાની ભીતિ હોવાથી આ વિસ્તારના પલાસણ સહિતના અન્ય ત્રણ ગામના ગ્રામજનોએ શુક્રવારે ભારે હંગામો મચાવ્યા બાદ પાંચસો જેટલા ખેડૂતો ઉપવાસ પર ઊતરી પડયા હતા જે આજે ચોવીસ કલાક બાદ પણ હજુ પોતાના હક માટે અડગ રહેતા વહીવટીતંત્રમાં દોડધામ મચી જવા પામી છે.